‘আবার জিতবে বাংলা’ কর্মসূচিতে আজ নদিয়ায় রোড শো অভিষেকের

ওয়েবডেস্ক- ভোটের (2026 Assemble Election) আগে বাংলায় জোর কদমে প্রচার চলছে। একদিকে বঙ্গ সফরে রয়েছেন মোদি (Narendra Modi) ও অপরদিকে পর পর জনসভা করছেন অভিষেক বন্দ্যোপাধ্যায় (Abhishek Banerjee) । ইতিমধ্যেই বারুইপুর, মালদহ, ইটাহার, বহরমপুরে সভা হয়ে গেছে তাঁর। আজ নদিয়ায় (Nadia) রোড শো (Road Show) ঘিরে উত্তেজনা তুঙ্গে।

অপরদিকে গতকাল মালদহে বন্দে ভারত ট্রেনের উদ্বোধন সহ জনসভা থেকে তৃণমূল সরকারকে উৎখাত করার বার্তা দিয়ে বাংলায় বিজেপি সরকার আসলে উন্নয়নের বন্যা বয়ে যাবে বলে দাবি করেছেন প্রধানমন্ত্রী। মালদহ থেকেই প্রধানমন্ত্রী দাবি করেন, বাংলায় এবার আসল পরিবর্তন হবে। এদিকে বিজেপির কড়া চ্যালেঞ্জ জানিয়েছে জনসভা থেকে এসআইআর, পরিযায়ী শ্রমিকদের নিগ্রহ, কেন্দ্রের বঞ্চনা সহ একাধিক ইস্যুতে কেন্দ্রের বিজেপি সরকারকে চ্যালেঞ্জ ছুঁড়ে দিয়েছেন অভিষেক। রবিবার ‘আবার জিতবে বাংলা কর্মসূচি’তে (Abar Jitebe Bangla)  রবিবার নদিয়া সফরে( Abhishek Banerjee)। আজ কৃষ্ণনগরে চাপড়্র শ্রীনগর মোড়ে রোড শো করবেন তৃণমূল কংগ্রেসের সর্বভারতীয় সাধারণ সম্পাদক। এসআইআর ইস্যুতেও সুর চড়াবেন তিনি।

আরও পড়ুন-  আজ সেই সিঙ্গুরের জমিতেই জনসভা, কী বার্তা দেবেন মোদি?

গোটা জানুয়ারি মাস জুড়ে জেলায় জেলায় অভিষেক ‘রণসংকল্প যাত্রা’ করছেন। কোথাও জনসভা আবার কোথাও পদযাত্রা করতে দেখা যাচ্ছে ডায়মন্ড হারবারের সাংসদকে। জেলাগুলিতে গিয়ে খোলা মঞ্চে একদম সামনে পরিযায়ী শ্রমিকদের অভাব, বঞ্চনা, হেনস্থা থেকে দুর্দশার কথা শুনছেন। তাদের পরিয়ারের পাশে থাকার আশ্বাস দিয়েছেন। প্রতি জেলাতেই নির্বাচনে টার্গেট বেঁধে দিয়েছেন অভিষেক। এবার আসন্ন বিধানসভা নির্বাচনে এই জেলার জন্য কত টার্গেট বেঁধে দেন, সেইদিকেই তাকিয়ে আছেন দলীয় নেতাকর্মীরা।